《挽冒巢民先生》
清代·陶孚尹

太息斯人竟盖棺，广陵愁绝更谁弹。楼成白玉修文易，床尽黄金任侠难。

水绘园亭烟雨没，鹿门妻子杖藜单。雉皋风景重回首，落日寒冰想像看。

作者简介：（1635—1709）清江苏江阴人，字诞仙。所居白鹿山庄，为东坡居士田宅，饶园林水竹之胜，因号白鹿山人。贡生。康熙二十五年选桐城教谕，越五年告归。诗文有才气，性喜结纳。有《欣然堂集》。